Pierre Korkie: 'Ons is platgeslaan' | Maroela Media
"Ons is platgeslaan maar ek weet julle almal is ook platgeslaan," het Yolande, Korkie se vrou, in 'n SMS-boodskap aan Imtiaz Sooliman, stigter van Gift of the Givers, gesê. Sooliman het die boodskap ontvang terwyl hy besig was om joernaliste te woord staan tydens 'n mediakonferensie in Johannesburg.
Sooliman het gesê hy het nog nie kontak gemaak met Yolande nadat hy die nuus oor Korkie se afsterwe gehoor het nie. "Ek het haar nog nie geskakel nie. Ek kan nie. Nie in haar toestand nie," het hy gesê kort voor hy die SMS van haar af ontvang het.
Die Amerikaanse ambassade het 'n Suid-Afrikaanse onderhandelaar in kennis gestel dat daar fotografiese bewyse is dat Korkie dood is. "Die Suid-Afrikaanse onderhandelaar in Jemen het gesê hulle het foto's van Korkie se liggaam….maar ons wil sy liggaam sien," het Sooliman gesê.
Korkie en 'n Amerikaanse fotojoernalis Luke Somers is vroeg Saterdagoggend dood nadat Amerika se spesiale magte 'n lugaanval uitgevoer het in die suidooste van Jemen. Volgens Sooliman kan niemand die blaam dra vir Korkie se dood nie, aangesien die Amerikaanse regering moontlik onder druk was om sy burger te red. "Mens kan niemand hiervoor blameer nie. Mens kan nie hulle beskuldig of blameer nie. Dit is net jammer dat dit gebeur het."
President Barack Obama het intussen in 'n verklaring gesê die reddingsoperasie was nodig aangesien Somers se lewe in gevaar was. Hy het verwys na 'n video-boodskap wat Al-Kaida Donderdag vrygestel het en waarin hulle gedreig het om Somers binne 72uur te vermoor. "Ek het die reddingspoging goedgekeur nadat daar betroubare intelligensie ontvang is en 'n operasionele plan in plek was," het Obama gesê.
Gesondheidsdept ignoreer bloed in strate
dit is soo "sad"
Mens kan nie "Gift of the Givers" vertrou nie! Baie tragies. Dikwels al gerapporteer dat dit gebeur en dat hul onbetroubaar is. Sterkte aan die Korkie-familie.
Jammer,wonder dis nie gift of the givers wat vir korkie se dood aanspreeklik gehou kan word nie lees die berig reg, or are you blind or dom